tollywood actress file a cheating case at banjara hills police station
Tara Chowdary: పెళ్లిపేరుతో బావ తనను మోసం చేశాడంటూ నటి ఫిర్యాదు
బావ వరసయ్యే  వ్యక్తి తనను పెళ్లి పేరుతో మోసం చేశాడంటూ టాలీవుడ్‌కు చెందిన జూనియర్ ఆర్టిస్ట్ బంజారాహిల్స్‌ పోలీసు స్టేషన్‌లో ఫిర్యాదు చేసింది.
Samayam Telugu | Updated:
Dec 14, 2018, 09:58AM IST
బావ వరసయ్యే వ్యక్తి తనను పెళ్లి పేరుతో మోసం చేశాడంటూ టాలీవుడ్ నటి బంజారాహిల్స్‌ పోలీసు స్టేషన్లో ఫిర్యాదు చేసింది. పోలీసులు తెలిపిన వివరాల ప్రకారం... 1)కి బావ వరసయ్యే చావ రాజ్‌కుమార్‌ తనను పెళ్లి పేరుతో మోసం చేసినట్టు నటి తారా చౌదరి (31) ఫిర్యాదు చేసిందని అన్నారు. గతంలో రాజ్‌కుమార్ సోదరి సుజాతతో తనకు సన్నిహిత సంబంధాలుండేవని తారా తన ఫిర్యాదులో తెలిపారు. ఈ క్రమంలో రాజ్‌కుమార్‌ను వివాహం చేసుకోవాలని సుజాత తనను కోరారని తారాచౌదరి పేర్కొంది. అయితే అప్పటికే రాజ్‌కుమార్‌కు వివాహమైందని తాను ప్రశ్నిస్తే విడాకులు తీసుకుంటాడని నమ్మబలికిందని తెలిపింది. అయితే, తాను రాజ్‌కుమార్‌‌ను పెళ్లి చేసుకోడానికి నిరాకరించానని తెలియజేసింది. అనంతరం హైదరాబాద్ నుంచి తాను విజయవాడకు వెళ్లిపోయినా అక్కడ కూడా రాజ్‌కుమార్‌ తనను వదిలిపెట్టలేదని వెల్లడించింది.
తాను నివాసం ఉండే చుట్టుపక్కల వారితో తారాచౌదరి భర్తనని చెప్పి ప్రచారం చేశాడన, ఇప్పుడు తనను పెళ్లి చేసుకోవాలని అడిగితే తప్పించుకుంటున్నాడని ఫిర్యాదులో వివరించింది. ఒత్తిడి చేసినా నిరాకరించడంతో అతడిపై చీటింగ్ కేసు పెట్టిందని తెలిపారు. దీనిపై కేసు నమోదుచేసిన బంజారాహిల్స్ పోలీసులు దర్యాప్తు చేపట్టారు.
అయితే, గతంలో తారా చౌదరి వ్యవహారం టాలీవుడ్‌నే కాదు, రాజకీయ రంగాన్ని కూడా ఓ కుదుపు కుదిపింది. సృష్టిస్తోంది. జూనియర్ ఆర్టిస్టుగా కెరీర్ ప్రారంభించిన తారా చౌదరి, ఆ తర్వాత వ్యభిచారాన్ని ప్రవృత్తిగా స్వీకరించింది. ఛాన్సుల కోసం వచ్చిన అమ్మాయిలను నగ్నంగా చిత్రీకరించి, ఆ తర్వాత వారిని బ్లాక్‌మెయిల్ చేసేది. ఆ నగ్న వీడియోలు బయటకు రాకుండా ఉండాలంటే లక్షల రూపాయలు చెల్లించాలని షరతులు విధించేది. ఎవరైనా ఎదురు తిరిగితే ఆ అమ్మాయి నగ్న వీడియో నెట్‌లో హల్‌చల్ చేస్తోంది.
అంతేకాదు రాజకీయ నేతల అండతో అడ్డగోలు పనులకు శ్రీకారం చుట్టింది. నేతలను బుట్టలో వేసుకుని స్పై కెమేరాల్లో వారి శృంగార లీలలను బంధించి, వారితో తన పనులు చక్కబెట్టుకున్నట్టు వెలుగుచూసింది. ఒక బడా వ్యాపారవేత్త హత్యకు సైతం ముంబాయి ముఠాలతో తారా చౌదరి పథకం వేసినట్టు పోలీసులు గుర్తించారు. గుంటూరు జిల్లాకు చెందిన తారపై గతంలో పలు కేసులు నమోదయ్యాయి.